आज की प्रतिस्पर्धात्मक दुनिया में, हर किसी को एक सुरक्षित, अच्छी सैलरी वाली और एक प्रतिष्ठित नौकरी की आवश्यकता होती हैं. जैसा कि हम जानते हैं कि लाखों लोग सरकारी और निजी क्षेत्र की कंपनियों में कार्यरत हैं. यह सर्वविदित हैं कि सरकारी नौकरियां सभी सुविधाएँ जैसे कि अच्छी तनख्वाह, समय-समय पर प्रमोशन, जॉब-सिक्योरिटी और अन्य लाभ प्रदान करती हैं जिसकी अपेक्षा किसी अन्य जॉब में नहीं की जा सकती हैं. इसके अलावा, कई भारत सरकार के उपक्रम (पी०एस०यू०) है जो केवल उन्हीं उम्मीदवारों को नियुक्त कर करते हैं जिनके पास कोई विशिष्ट योग्यता यानि बी०टेक०, एम०बी०ए०, सी०ए०, पी०एच०डी० इत्यादि होती हैं. जबकि सरकारी प्रशासनिक विभागों में नियुक्ति के लिए, आपको सम्बंधित परीक्षाओं जैसे- यू०पी०एस०सी० सिविल सेवा परीक्षा, पी०सी०एस० इत्यादि में उत्तीर्ण होना होता हैं. इस परिदृश्य की ओर देखने पर, हम यह कह सकते हैं कि इन सेक्टर्स में नौकरियाँ आसानी से और ज़ल्दी से नहीं मिलती हैं क्योंकि इन परीक्षाओं के लिए लाखों उम्मीदवार तैयारी करते हैं और इनमें से बहुत से तो ऐसे हैं जो पिछले 2-10 सालों से इन परीक्षाओं के लिए तैयारी कर रहे होते हैं. इसके अतिरिक्त, इन नौकरियों में प्रतिस्पर्धा साल दर साल कठिन होती जा रहीं हैं.